  Майя Бывальцева Шутэтскон нуналъёсы, 11-12 гудырикошконэ, Удмуртие гужем берытскоз, омыр 28 градусозь шунтӥськоз. Со сярысь вераз улосвыл Гидрометцентрлэн пресс-секретарез Алла Шумихина. Матысь куинь уй-нуналъёсы куазь кӧс луыны кулэ шуыса чаклало - элькунлэн уйпал ёросъёсаз гинэ ӧжытак зорыны быгатоз. Но куазь тӧло возиськоз, ӝоглыкез секундскын 8-13 метрозь вуоз. Удмуртарняе потон уй гудырикошкон кутсконысен тужгес кезьытэз луоз - 6-11 градус гинэ. 10-тӥ гудырикошконэ нуназе кезьыт фронт шундыӝужан пала кошкоз, температура 20-24 градусозь ӝутскоз. Шутэтскон нуналъёслы уйпалась пельтӥсь тӧл шундыпуксён, лымшор но шундыпуксён пала воштӥськоз, шунскыны кутскоз. Кӧснуналэ но арнянуналэ гужем куазь берытскоз, уйин 13+18, нуназе 23+28 градусозь шуныт луоз Алла Шумихина, Удмуртиысь Гидрометцентрлэн пресс-секретарез Тегъёс: Гидрометцентр Удмуртия куазь гужем  